
Европейско платежно решение, спечелило доверието на над 40,000 малки и средни търговци в Европа, официално отваря първия си физически магазин в София на 29-ти май 2018 г на адрес бул. Джеймс Баучер 76А, Хил Тауър. 
На коктейла по откриването са поканени ключови клиенти на компанията в България като шеф Иван Манчев, ресторанти Дивака,  Чичоне Панини Бар & Бейкъри, ресторанти Бодега и др., както и потенциални клиенти и партньори.
В магазина, всеки бизнес собственик може да се запознае с пълната гама от ПОС терминали, да научи повече за различните начини за приемане на плащания през терминал и онлайн, както и да получи ценни съвети и насоки от екипа.
Всички ПОС терминали са мобилни и имат собствена и напълно безплатна SIM карта за интернет връзка из цяла Европа. С тях бизнесите могат да приемат  плащания както с карти с магнитна лента и чип, така и с безконтактни устройства като смартфони и аксесоари. Извън приемането на картови плащания, ПОС терминалите предлагат „умни функционалности“ като приемане на електронен бакшиш, зареждане на мобилен ваучер, изпращане на искане за плащане до клиент и други.  Освен чрез ПОС терминалите, търговците могат да се възползват и от редица решения за онлайн плащания, без да е необходимо да заплащат допълнителни такси или абонаменти.
Решението е особено подходящо за за хотели, ресторанти, таксита, кафенета, малки магазинчета и др., давайки им възможност да приемат картови плащания от своите клиенти лесно и достъпно, без месечни или годишни такси.
Повече информация може да се получи в магазина на myPOS на адрес:  бул. Джеймс Баучер 76А, Хил Тауър, Лозенец или продуктовия уебсайт на www.mypos.bg
За компанията:
myPOS е създаден през 2013 г с мисията да предостави на малки и средни бизнеси в цяла Европа възможността да приемат картови плащания по най-ефективния и достъпен начин, и да управляват паричните си потоци без да зависят от традиционните банкови институции.
Онлайн платформата myPOS и платежните услуги за България се предлагат от Айкарт АД, дружество за електронни пари, лицензирано от ЕС и БНБ. Онлайн магазинът myPOS се оперира от Майпос Сървисиз ООД, предлагащо онлайн покупки, дистрибутиране и гаранционно обслужване на продуктите.

